OpenLLM-France/wikimedia huggingface dataset:
# PrestaShop

PrestaShop és un sistema de gestió de continguts (CMS) lliure i de codi obert, orientat al comerç electrònic. El programa està escrit en PHP amb suport per a MySQL. És usat per 250.000 botigues arreu del món i està disponible en 60 llengües diferents. La companyia, PrestaShop SA, va ser fundada el 2007 per Igor Schlumberger i Bruno Lévêque.
Entre maig de 2010 i abril de 2012, PrestaShop va créixer de 17 empleats a més d'un centenar, amb l'establiment de la seu secundària a Miami, Estats Units. El març de 2014, PrestaShop SA va obtenir 9,3 milions de dòlars en finançament sèrie B per continuar els seus esforços d'expansió global. El gener de 2015, la companyia va llançar Prestashop Cloud, una versió lliure autohostatjada del seu programari.
Segons el lloc web de seguiment de tecnologia BuiltWith.com, la quota de mercat de PrestaShop per als llocs web de comerç electrònic de codi obert és del 9%. Segons W3Techs, PrestaShop és utilitzada pel 0,5% de tots els llocs web.

## Model de negoci

Com a organització de codi obert, PrestaShop s'enfronta al repte de generar ingressos. En aprofitar la mida i l'abast internacional de la seva comunitat de codi obert, la companyia va establir dues fonts principals d'ingressos:
* PrestaShop Addons, un sistema de mercat a través del qual els comerciants compren complements i temes personalitzats per a les seves botigues.
* Les associacions estratègiques amb líders de la indústria de comerç electrònic com PayPal o Google.

## Característiques

PrestaShop compta amb més de tres-centes funcions integrades per a la gestió de la llista de productes, pagaments, enviaments, fabricants i proveïdors. PrestaShop utilitza un sistema de plantilles web que permet als usuaris personalitzar els temes de les botigues i afegir noves característiques a través de mòduls Add-on. El mercat PrestaShop Addons proporciona una plataforma per a desenvolupadors de tercers per vendre temes i mòduls per als comerciants.

### Temes

PrestaShop ofereix un tema bàsic auto-responsiu per defecte. Els usuaris poden instal·lar o desenvolupar els seus propis temes que canvien la visualització de la pàgina web sense alterar el seu contingut, podent-se visualitzar bé tant en ordinadors com en dispositius mòbils.

### Mòduls

Els mòduls Add-on estén les funcionalitats integrades de programari. Els usuaris poden instal·lar mòduls directament en el panell d'administració de programari o desenvolupar el seu propi mòdul.

## Referències

* ↑ «About PrestaShop». PrestaShop.
* ↑ «PrestaShop Opens First U.S. Office & Creates 85 Jobs in Miami».
* ↑ «PrestaShop raises $9.3M in Series B Funding».
* ↑ «PrestaShop disrupts the ecommerce market with the industry’s first free cloud software for merchants».
* ↑ «Usage statistics and market share of PrestaShop for websites». W3Techs.
* ↑ «E-commerce Industry Partners».

## Vegeu també

* Comerç electrònic
* Sistema de gestió de continguts

## Enllaços externs

* PrestaShop - Lloc web oficial
# The Letter (pel·lícula de 1929)

The Letter és una pel·lícula precodi produïda per la Paramount Pictures dirigida per Jean de Limur i protagonitzada per Jeanne Eagels, paper pel que va ser nominada pòstumament a l'Oscar a la millor actriu en la seva segona edició, i O. P. Heggie. Basada en el relat homònim de William Somerset Maugham, la pel·lícula es va estrenar el 13 d’abril del 1929. El 1940 es va fer un remake de la pel·lícula amb el que Bette Davis també va ser nominada pel mateix paper.

## Argument

Sentint-se abandonada pel seu marit en una plantació de cautxú, Leslie Crosbie esdevé l’amant de Geoffrey Hammond. Aquest, però, es cansa d'ella i la canvia per la xinesa Li-T. Leslie el va a veure per intentar reconduir la relació però Groffrey no està disposat per lo que Leslie l’acaba matant a trets. En el judici, Leslie declara que no tenia gaire res a veure amb Hammond i que li va disparar perquè va intentar violar-la. Mentrestant, un missatger enviat per Li-Ti dona a Joyce, l'advocat de Leslie, una còpia de la carta en què Leslie demana a Hammond que la vagi a veure. Li-Ti promet entregar-li la carta a canvi de 10.000 dòlars, sempre que l’intercanvi es faci amb la mateixa Leslie. Seguint el consell de Joyce, Leslie accepta. Li-Ti la humilia, però finalment accepta els diners i Leslie posteriorment és declarada innocent.
Joyce presenta la seva factura al marit de Leslie, Robert. Aquest demana una explicació de per què les despeses sumen 10.000 dòlars. Joyce relata la història del xantatge de Li-Ti i li dona a Robert la carta incriminadora. Robert s'enfronta a Leslie i l'obliga a admetre-ho tot. Leslie declara que encara estima l'home que va assassinar. Com a càstig, Robert decideix mantenir-la a la plantació a la bancarrota.

## Repartiment

* Jeanne Eagels (Leslie Crosbie)
* Reginald Owen (Robert Crosbie)
* Herbert Marshall (Geoffrey Hammond)
* Irene Browne (Mrs. Joyce)
* O.P. Heggie (Mr. Joyce)
* Lady Tsen Mei (Li-Ti)
* Tamaki Yoshiwara (Ong Chi Seng)

## Referències

* ↑ «The 2nd Academy Awards | 1930» (en anglès). Academy of Motion Picture Arts and Sciences. [Consulta: 13 març 2022].
* ↑ Mayer, Geoff. Hollywood's Melodramatic Imagination: Film Noir, the Western and Other Genres from the 1920s to the 1950s (en anglès). McFarland, 2021-12-22, p. 156-158. ISBN 978-1-4766-4307-6.
* 1 2 Goble, Alan. The Complete Index to Literary Sources in Film (en anglès). Walter de Gruyter, 2011-09-08, p. 314. ISBN 978-3-11-095194-3.
* ↑ «The 13th Academy Awards | 1941» (en anglès). Academy of Motion Picture Arts and Sciences. [Consulta: 13 març 2022].

## Enllaços externs

* Pel·lícula completa a YouTube
* The Letter al catàleg de l'American Film Institute
# Tome-Adelino

Tome-Adelino és una concentració de població designada pel cens dels Estats Units a l'estat de Nou Mèxic. Segons el cens del 2000 tenia 2.211 habitants.

## Demografia

Segons el cens del 2000, Tome-Adelino tenia 2.211 habitants, 780 habitatges, i 613 famílies. La densitat de població era de 141,1 habitants per km².
Dels 780 habitatges en un 40,6% hi vivien nens de menys de 18 anys, en un 59,2% hi vivien parelles casades, en un 14,4% dones solteres, i en un 21,3% no eren unitats familiars. En el 16,8% dels habitatges hi vivien persones soles el 5,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,18.
Per edats la població es repartia de la següent manera: un 28,1% tenia menys de 18 anys, un 8,1% entre 18 i 24, un 29,9% entre 25 i 44, un 24,4% de 45 a 60 i un 9,5% 65 anys o més.
L'edat mediana era de 36 anys. Per cada 100 dones de 18 o més anys hi havia 95,4 homes.
La renda mediana per habitatge era de 27.361 $ i la renda mediana per família de 32.708 $. Els homes tenien una renda mediana de 25.321 $ mentre que les dones 31.875 $. La renda per capita de la població era de 14.871 $. Aproximadament el 15,4% de les famílies i el 18,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tome-Adelino». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Tome-Adelino». American Fact Finder. Oficina del Cens dels Estats Units, 12-01-2010.
# Tome des Pyrénées centrales

Els tomes des Pyrénées centrales són una família de formatges que es troben al país de Foix (Arieja) i la Bigorra (Alts Pirineus), a França. Sovint estan elaborats amb una barreja de llets de vaca i ovella, però la primera ha esdevingut la més corrent.
N'existeixen nombroses denominacions: bethmale i barousse, que són marques registrades, i també les tomes d'Esbareich, de Couserans, etc.
Aquests formatges són compactes i bastant grans, amb escorça aspra que protegeix una pasta densa, greixosa i afruitada. Porten el nom dels seus pobles, encara que la gent del lloc els denominen simplement fromage de montagne, és a dir, formatge de muntanya. Gairebé sempre són formatges de granja, amb llet crua i ulls petits en la pasta. La maduració desenvolupa tot el caràcter del formatge de muntanya. El formatge adquireix una consistència carnosa i perd tota la suavitat i dolçor característiques de la llet. Combina perfectament amb un vi negre afruitat.

## Referències

* ↑ Froc, Jean. Balade au pays des fromages: Les traditions fromagères en France. Editions Quae, 2007. ISBN 9782759200177.
* ↑ Masui, Kazuko; Yamada, Tomoko. French cheeses. Dorling Kindersley, 1996. ISBN 978-0789414373.
# Tomelloso

Tomelloso és un municipi de la província de Ciudad Real a la comunitat autònoma de Castella-la Manxa. Està situat a la comarca de la Mancha Alta, a 95 km de Ciudad Real. Té una superfície de 241,8 km² i una població de 35538 habitants (cens de 2007). El codi postal és 13700. Limita al nord amb Pedro Muñoz i Arenales de San Gregorio, a l'est amb Socuéllamos, al sud amb Argamasilla de Alba i Alhambra (Campo de Montiel) i a l'oest, amb Campo de Criptana.

## Demografia

Evolució demogràfica :
| 1750 | 1900 | 1930 | 1950 | 1970 | 1996 | 1998 | 2002 | 2007 |
| 3.000 | 13.929 | 25.896 | 30.072 | 26.094 | 29.586 | 29.255 | 31.503 | 35.637 INE |

## Alcaldia

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Clemente Cuesta Santandreu | UCD | 19/04/1979 |
| 1983 - 1987 | Pedro Carrasco Valderrama | PSOE | 28/05/1983 |
| 1987 - 1991 | Francisco Javier Lozano de Castro | PSOE | 30/06/1987 |
| 1991 - 1995 | Francisco Javier Lozano de Castro | PSOE | 15/06/1991 |
| 1995 - 1999 | Ramón González Martínez de Cepeda | PP | 17/06/1995 |
| 1999 - 2003 | Carlos Manuel Cotillas López | PP | 03/07/1999 |
| 2003 - 2007 | Carlos Manuel Cotillas López | PP | 14/06/2003 |
| 2007 - 2011 | Carlos Manuel Cotillas López | PP | 16/06/2007 |
| 2011 - 2015 | Carlos Manuel Cotillas López | PP | 11/06/2011 |
| 2015 - 2019 | Inmaculada Jiménez Serrano | PSOE | 13/06/2015 |
| 2019 - 2023 | Inmaculada Jiménez Serrano | PSOE | 15/06/2019 |
| Des del 2023 | n/d | n/d | 17/06/2023 |

## Ciutats agermanades

* Niort, Nova Aquitània
* Lepe, Andalusia
* Ibi, País Valencià

## Enllaços externs

* Portal de l'Ajuntament de Tomelloso
* Pàgina informativa de Tomelloso
# Torreta del Clos

La Torreta del Clos és una obra del municipi de Martorell (Baix Llobregat) declarada bé cultural d'interès nacional.

## Descripció

Es tracta d'una torre de planta rectangular de formes massisses. Al costat de l'estreta porta d'entrada hi ha una garita per defensar-la. En tot el perímetre de la torre s'obren dues fileres d'espitlleres. A l'interior es poden veure els forats deixats per les bigues en els murs. El coronament és llis excepte en els angles on hi ha uns merlets esglaonats.

## Història

L'origen de la torre és romà, tal com indica les restes ceràmiques que s'han trobat a la seva base, però l'any 1874 es va reconstruir amb motiu de la Tercera Guerra Carlina.

## Referències

* 1 2 «Torreta del Clos». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 febrer 2016].
* ↑ «Torre del Clos (Martorell - Baix Llobregat)». Pobles de Catalunya. [Consulta: 16 febrer 2016].
# Timoixina

Timoixina (en rus: Тимошина) és un poble de l'óblast de Sverdlovsk, a Rússia, segons el cens del 2010 tenia 17 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Timoféievka

«Timoféievka» té aquests significats:

## Crimea

* Timofiivka (Crimea), localitat de la República Autònoma de Crimea

## Rússia

* Timoféievka (Primórie), localitat del krai de Primórie, a Rússia
* Timoféievka (Kursk), localitat de l'óblast de Kursk, a Rússia
# Tomàs Bolena

Tomàs Boleyn — Thomas Boleyn (anglès)− (aprox. 1477 - 12 de març de 1539), primer Comte de Wiltshire i primer Duc d'Ormonde, va ser un diplomàtic i polític anglès de l'època Tudor. Espòs d'Isabel Howard i pare de Maria Bolena, Jordi Boleyn i Anna Bolena.
Mitjançant influències familiars, es va ocupar com a diplomàtic de la cort d'Enric VIII d'Anglaterra, arribant a ser un dels principals funcionaris, ocupant de 1512 a 1529 importants missions per a la Corona.
S'estima que posseïa una gran ambició política el que va demostrar al no intervenir en la relació amorosa extra matrimonial d'Enric VIII amb la seva filla Maria, i posteriorment en el matrimoni del rei amb la seva filla Anna.
Considerat per molts un sobrevingut a la cort d'Enric VIII, l'ascens del qual es va deure no només al seu matrimoni amb un membre de la noble família Howard, sinó també que la seva filla Maria es convertís, al voltant de 1524-1525, en amant del rei.
Va rebre els títols nobiliaris Cavaller del Garter (1523), Vescomte de Rochford (1525), Duc d'Ormonde (1527) i Comte de Wiltshire (1529).
Va ser designat Lord of the privy seal (canceller del segell) de 1530 a 1536.
La seva filla Anna, va ascendir a la categoria de reina consort pel seu matrimoni amb Enric VIII el 1533.
Tampoc no va intervenir, i va acceptar la sentència de mort dels seus dos fills Anna i Jordi, després del judici per incest dut en contra d'ells. Això va afectar la seva condició de canceller del segell, càrrec en el qual va ser reemplaçat per Thomas Cromwell, morint en deshonra el 1539.

## Referències

* ↑ Weir, Alison. Mary Boleyn: 'The Great and Infamous Whore'. Vintage, 2012-09-20. ISBN 9780099546481. «Letters Patent by Henry VIII, referenced in Alison Weir's 2011 book, Mary Boleyn: "The Great and Infamous Whore", reveal that Mary had been posthumously accorded the title Dame Mary Stafford. Her husband, William, had been knighted on 23 September 1545, with Mary having died in 1543, two years earlier. These letters indicate that, in their final years, the couple had remained outcasts from the court and in 1542 were dealing with family real estate concerns, living in retirement at Rochford Hall in Essex, which was owned by the Boleyns.»
# Torrecilla del Monte

Torrecilla del Monte és un municipi de la província de Burgos a la comunitat autònoma de Castella i Lleó. Forma part de la comarca de l'Arlanza.

## Demografia

Evolució demogràfica :
| 1991 | 1996 | 2001 | 2004 |
| 84 | 77 | 72 | 88 |
# Theodore Nicholas Gill

Theodore Nicholas Gill (Nova York, 21 de març del 1837 – 25 de setembre del 1914) fou un ictiòleg, mastòleg i bibliotecari estatunidenc. Fou educat a la seva ciutat natal amb tutors privats. Gill mostrà un interès precoç en la història natural. Ajudà a James Carson Brevoort a classificar les seves col·leccions d'entomologia i ictiologia abans de marxar a Washington el 1863 per treballar a la Smithsonian Institution. S'especialitzà a catalogar mamífers, peixos i mol·luscs sense perdre habilitats amb altres tipus d'animals. Era bibliotecari de la Smithsonian i ajudant sènior de la Biblioteca del Congrés dels Estats Units. Fou professor de zoologia a la Universitat George Washington. També fou membre del Megatherium Club de la Smithsonian a Washington. Els altres membres solien burlar-se d'ell perquè era vanitós. Esdevingué president de l'Associació Americana per l'Avenç de la Ciència el 1897. Des de 1867 va ser mebre de l'American Philosophical Society.

## Obres destacades

A més de quatre-cents documents sobre temes científics, heuaquí les principals obres:
* Arrangements of the Families of Mollusks 1871
* Arrangement of the Families of Mammals 1872
* Arrangement of the Families of Fishes, 1872
* Catalogue of the Fishes of the East Coast of North America, 1875:
* Bibliography of the Fishes of the Pacific of the United States to the End of 1879 1882
* Reports on Zoology per als annuaris de la Smithsonian Institution a partir del 1879

## Referències

* ↑ «Theodore Nicolas Gill» (en anglès). Science, 40, 1033, 16-10-1914, pàg. 547–550. DOI: 10.1126/science.40.1033.547. ISSN: 0036-8075.
* ↑ «Theodore Nicholas Gill». Member History. American Philosophical Society. [Consulta: 8 novembre 2019].
# Tigray

«Tigray» té aquests significats:
* Tigray o Província de Tigre, antiga província d'Etiòpia
* Tigray o Tigre, regió ètnica del nord d'Etiòpia
* Poble tigray o poble tigrinya, grup ètnic que viu principalment a la regió Tigre d'Etiòpia i a parts d'Eritrea
* Llengua tigray de la Regió Tigre (Etiòpia), vegeu Tigrinya
# Teatre Infantil Orna Porat

El Teatre Infantil Orna Porat, (en hebreu: תיאטרון אורנה פורת לילדים) és un teatre de repertori infantil fundat en 1970 per la guanyadora del Premi Israel i actriu Orna Porat i Yigal Al·lon, el Ministre d'Educació de l'època. El teatre és el més antic del seu tipus a Israel. El teatre té la seu a la sala Yaron Yerushalmi del Centre Suzanne Dellal de Dansa i Teatre de Tel-Aviv.
El teatre és una organització pública sense finalitats de lucre, i tots els seus ingressos s'utilitzen per mantenir les seves activitats i avançar en les seves diverses metes. El teatre compta amb el suport del Ministeri d'Educació i del Municipi de Tel-Aviv-Yafo. El seu objectiu central és exposar al públic jove al teatre, presentant-li una experiència artística, així com fomentar els valors nacionals i universals a través de la trobada amb l'art.
Cada any el repertori de 20 obres de teatre es representa en l'escenari enfront de 400 000 persones, en festivals, esdeveniments i teatres, en l'Estat d'Israel i a l'estranger. El departament educatiu del teatre organitza els dies de teatre, trobades amb artistes i autors, i tallers per a nens i joves.
En 2010, el teatre va iniciar l'establiment del Festival Yaron - Un Món de Teatre, que es duu a terme anualment durant les festes de Purim, i inclou la representació d'algunes obres conegudes, i trobades amb artistes i autors de teatre.
En 2011, el teatre es va traslladar a l'edifici Ohel Shem situat al carrer Balfour, en Tel-Aviv. El director executiu del teatre és Ran Guetta i el director artístic és Yaki Mechrez.

## Referències

* ↑ http://www.porat-theater.co.il/infoeng.php?docid=about_eng Arxivat 2017-09-09 a Wayback Machine.
* ↑ http://www.porat-theater.co.il/infoeng.php?docid=sd_engcontact Arxivat 2017-09-17 a Wayback Machine.

## Enllaços externs

* Teatre Infantil Orna Porat (hebreu)
# Shaniko

Shaniko és una població dels Estats Units a l'estat d'Oregon. Segons el cens del 2000 tenia 26 habitants.

## Demografia

Segons el cens del 2000, Shaniko tenia 26 habitants. La densitat de població era de 21,8 habitants per km².
Dels 14 habitatges en un 7,1% hi vivien nens de menys de 18 anys, en un 50% hi vivien parelles casades, en un 0% dones solteres, i en un 35,7% no eren unitats familiars. En el 21,4% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,86 i el nombre mitjà de persones que vivien en cada família era de 2,11.
Per edats la població es repartia de la següent manera: un 7,7% tenia menys de 18 anys, un 0% entre 18 i 24, un 11,5% entre 25 i 44, un 42,3% de 45 a 60 i un 38,5% 65 anys o més.
L'edat mediana era de 61 anys. Per cada 100 dones de 18 o més anys hi havia 140 homes.
La renda mediana per habitatge era de 28.750$ i la renda mediana per família de 31.250$. Els homes tenien una renda mediana de 28.750$ mentre que les dones 43.333$. La renda per capita de la població era de 15.617$. Aproximadament el 0% de les famílies i el 16,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- Shaniko». American Fact Finder. Oficina del Cens dels Estats Units, 12-01-2010.
* 1 2 «Fact Sheet- Shaniko». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
# Publi Corneli Escipió (marit d'Escribònia)

Publi Corneli Escipió (en llatí Publius Cornelius Scipio) va ser un notable romà que es va casar amb Escribònia que més tard va ser la dona d'Octavi (August). Formava part de la gens Cornèlia i era de la família dels Escipió.
No es coneixen detalls de la seva vida i la seva descendència és força incerta. Suetoni diu que els dos marits d'Escribònia abans del seu enllaç amb August, eren de rang consular però com que el darrer Escipió que va ser cònsol era Luci Corneli Escipió Asiàtic (cònsol 83 aC), aquest Corneli hauria estat només cònsol sufecte o seria consular hereditari. Hauria tingut almenys dos fills: Publi Corneli Escipió (cònsol 16 aC) i Cornèlia, casada amb Paule Emili Lèpid censor el 22 aC. Un altre possible fill hauria estat llegat del procònsol d'Àfrica, Juni Bles, en la campanya contra Tacfarines l'any 22 i que només es pot identificar amb el nom de Corneli Escipió. Finalment podria ser també filla una Cornèlia que es va casar amb Luci Volusi Saturní (cònsol sufecte any 3) i va ser la mare de Quint Volusi Saturní (cònsol any 56).

## Referències

* ↑ Smith, William (editor). Dictionary of Greek and Roman biography and mythology. Vol. III. Londres: John Murray, 1876, p. 752.
# Rahmaniyya

La confraria Rahmaniyya (àrab: الطريقة الرحمانية, aṭ-ṭarīqa ar-Raḥmāniyya) és una confraria sufí algeriana. Se la considera una branca de la confraria Khalwatiyya i hauria estat anomenada primer Bakriyya. Agafa el seu nom de Muhàmmad ibn Abd-ar-Rahman al-Gaixtulí al-Jurjurí al-Azharí Abu-Kabrayn (+1793/1794). El nom de Bakriyya el deuria a Mustafà al-Bakrí aix-Xamí. Avui dia s'estén també a Tunísia on a Nafza se l'anomena Azzuziyya per Mustafà ibn Muhàmmad ibn Azzuz.

## Referències

* ↑ Enciclopèdia de l'Islam, VIII, 413-414